न्यूजीलैंड से यहां पहुंचने पर शॉ ने कहा, ‘विश्वकप विजेता कप्तान बनने की अनुभूति को मैं शब्दों में अभिव्यक्त नहीं कर सकता। सबका शुक्रिया.’ महाराष्ट्र के पालघर जिले के छोटे से शहर विरार में रहने वाले शॉ ने अपने गृहनगर से न्यूजीलैंड तक के सफर को याद करते हुए कहा, ‘ विरार में मैं जहां रहता था वहां से मेरा सफर काफी मुश्किल भरा रहा है. इसका श्रेय मेरे पिता को जाता है जो मुझे हर जगह लेकर जाते थे. वह मुझे मैच और अभ्यास के लिए घर से काफी दूर ले जाते थे. ट्रेन से इस सफर में दो घंटे का समय लगता था और उन दिनों यह काफी मुश्किल भरा था. भारतीय अंडर-19 टीम से खेलने के लिए पिछले दो-तीन वर्षों से मैं काफी कड़ी मेहनत कर रहा हूं.’